b'\n_START_ARTICLE_\nJerry Blevins\n_START_SECTION_\nUniverzitetna kariera\n_START_PARAGRAPH_\nPo uspe\xc5\xa1no zaklju\xc4\x8denemu \xc5\xa1olanju na srednji \xc5\xa1oli Arcadia High School v mestu Arcadia, Ohio, se je Blevins pridru\xc5\xbeil baseballski ekipi univerze University of Dayton, kjer je v dveh letih zbral 7 zmag in \xc5\xa1tiri poraze v skupno 21-ih tekmah.\n_START_SECTION_\nPoklicna kariera\n_START_PARAGRAPH_\nBlevins je bil s strani ekipe Chicago Cubs izbran v 17. krogu nabora lige MLB leta 2004 s skupno 516. izbiro. S klubom je pogodbo sklenil 23. junija tega leta in svojo poklicno pot pri\xc4\x8del pri ekipi Boise Hawks na stopnji Single-A, kjer je metal na 23-ih tekmah._NEWLINE_V letu 2005 se je preselil v Peorio, a se nato v letu 2006 vrnil v Boise (obe ekipi sta na stopnji Single-A). Kasneje v sezoni 2006 je igral tudi v Daytoni na stopnji Single-A in West Tennu na stopnji Double-A._NEWLINE_Leto 2007 je pri\xc4\x8del v Daytoni. Tam je metal na 15-ih tekmah in enkrat zmagal, dovoljeval pa 0,38 teka. 15. maja 2007 je sledilo napredovanje na stopnjo Double-A, natan\xc4\x8dneje k ekipi Tennessee Smokies, kjer je na 23-ih tekmah dovoljeval po 1,53 teka. V ni\xc5\xbejih podru\xc5\xbenicah kluba iz Chicaga je skupno igral le na 38 tekmah in dovoljeval po 1,02 teka, ko je bil 16. julija 2007 udele\xc5\xbeen v menjavi. V Chicago je v zameno zanj in za Roba Bowena od\xc5\xa1el Jason Kendall._NEWLINE_Ob prihodu v Oakland je bil napoten v ni\xc5\xbejo podru\xc5\xbenico na stopnji Double-A v Midlandu. Tam je v 17-ih tekmah dovoljeval po 3,32 teka. 31. avgusta 2007 je bil povi\xc5\xa1an na stopnjo Triple-A v Sacramento, kjer je na zadnji tekmi sezone prejel zasluge za zmago, po tem ko je pridobil zadnji dve izlo\xc4\x8ditvi, brez da bi predal tek. Ekipi je tudi pomagal pri osvojitvi naslova lige Pacific Coast League. Po zmagi je bil 15. septembra 2007 povi\xc5\xa1an v ligo MLB._NEWLINE_V letu 2007 je Blevins igral pri \xc5\xa1tirih razli\xc4\x8dnih ni\xc5\xbejih podru\xc5\xbenicah in na 56-ih tekmah dovoljeval po 1,63 teka. V 77-ih menjavah je z udarci izlo\xc4\x8dil 102 odbijalca._NEWLINE_16. septembra 2007 je Blevins prvi\xc4\x8d nastopil v ligi MLB. V 9. menjavi tekme proti ekipi Texas Rangers je brezhibno opravil svoje delo, ki ga je zaklju\xc4\x8dil z izlo\xc4\x8ditvijo Davida Murphya z udarci._NEWLINE_Blevins je bil 23. maja 2011 pogojno odpu\xc5\xa1\xc4\x8den,  Kasneje je bil ponovno napisan na seznam 40-ih mo\xc5\xbe, bil 19. julija ponovno pogojno odpu\xc5\xa1\xc4\x8den in nato dan kasneje ponovno dodan na omenjeni seznam.'